SL Uradni list Evropske unije C 91/4

Obvestilo Ministrstva za gospodarski razvoj Italijanske republike na podlagi člena 3(2) Direktive 94/22/ES Evropskega parlamenta in Sveta o pogojih za izdajo in uporabo dovoljenj za iskanje, raziskovanje in izkoriščanje ogljikovodikov

(2016/C 91/04)

Ministrstvo za gospodarski razvoj sporoča, da je od družbe PENGAS Italiana S.r.l. prejelo vlogo za pridobitev dovoljenja, znanega pod imenom „FONTEVIVO“, za raziskovanje ogljikovodikov na območju, ki leži v deželi Emilija Romanja, natančneje v pokrajini Parma, ter ga določajo loki poldnevnikov in vzporednikov, katerih točke so navedene z naslednjimi zemljepisnimi koordinatami:

Točke Zemljepisne koordinate zahodna zemljepisna dolžina (Monte Mario) severna zemljepisna širina a – 2°23′ 45°00′ b – 2°18′ 45°00′ c – 2°18′ 44°57′ d – 2°13′ 44°57′ e – 2°13′ 44°54′ f – 2°08′ 44°54′ g – 2°08′ 44°50′ h – 2°16′ 44°50′ i – 2°16′ 44°47′ l – 2°18′ 44°47′ m sečišče poldnevnika – 2°18′ in razmejitvene črte nekdanjega območja ENI n sečišče razmejitvene črte nekdanjega območja ENI in poldnevnika 2°22' o – 2°22′ 44°44′ p – 2°27′ 44°44′ q – 2°27′ 44°48′ r – 2°26′ 44°48′ s – 2°26′ 44°49′ t – 2°27′ 44°49′ u – 2°27′ 44°50′ v – 2°23′ 44°50′

Med točko „m“ in točko „n“ mejo dovoljenja predstavlja razmejitvena črta nekdanjega območja ENI.

Navedene koordinate so določene na podlagi zemljevida Italije vojaškega geografskega inštituta (Istituto Geografico Militare – IGM) v merilu 1:100 000, list št. 73.

Na podlagi tega opisa razmejitve površina območja znaša 411,40 km2.

V skladu z zgoraj navedeno direktivo, členom 4 zakonodajnega odloka št. 625 z dne 25. novembra 1996, ministrskim odlokom z dne 4. marca 2011 in direktorskim odlokom z dne 22. marca 2011 Ministrstvo za gospodarski razvoj objavlja obvestilo, da zainteresiranim stranem omogoči vložitev vlog za pridobitev dovoljenja za raziskovanje ogljikovodikov na zadevnem območju, ki ga določajo zgoraj navedene točke in koordinate.

Za izdajo zadevnega dovoljenja za raziskovanje je pristojno Ministrstvo za gospodarski razvoj (Generalni direktorat za zanesljivo oskrbo z energijo in energetsko infrastrukturo, oddelek VII).

Pravila za podelitev rudarske pravice so podrobneje opredeljena v naslednjih predpisih: zakonu št. 613 z dne 21. julija 1967, zakonu št. 9 z dne 9. januarja 1991, zakonodajnem odloku št. 625 z dne 25. novembra 1996, ministrskem odloku z dne 4. marca 2011, direktorskem odloku z dne 22. marca 2011 in ministrskem odloku z dne 30. oktobra 2015.

Vloge je treba vložiti v treh mesecih od objave tega obvestila v Uradnem listu Evropske unije.

Vloge, ki bodo prispele po tem roku, ne bodo upoštevane.

Vloge je treba poslati na naslov:

Ministero dello sviluppo economico Direzione generale per la sicurezza dell’approvvigionamento e le infrastrutture energetiche Divisione VII Via Molise, 2 00187 Roma ITALIA

Vloga se lahko vloži tudi po certificirani elektronski pošti (PEC), ki mora vsebovati dokumentacijo v elektronski obliki in digitalni podpis zakonitega zastopnika družbe vlagateljice, in sicer na naslov: dgsaie.div07@pec.mise.gov.it

V skladu s točko 2 Priloge A k odloku predsednika ministrskega sveta št. 22 z dne 22. decembra 2010 postopek izdaje dovoljenja za raziskovanje skupno ne traja več kot 180 dni.